# Audronius Ažubalis

### Straipsnis iš Vikipedijos, laisvosios enciklopedijos.

Audronius Ažubalis (g. 1958 m. sausio 17 d. Vilniuje) – žurnalistas, Lietuvos politinis veikėjas.

## [taisyti] Biografija

1976 m. baigė Vilniaus A. Vienuolio vidurinę mokyklą (dabar Vilniaus Antano Vienuolio gimnazija), įstojo į Vilniaus valstybinio universiteto Istorijos fakultetą studijuoti žurnalistikos, bet už ryšius su Lietuvos Helsinkio grupės nariais 1977 m. pašalintas. 1977–1979 m. tarnavo tarybinėje armijoje. 1982 m. buvo leista tęsti žurnalistikos studijas VVU neakivaizdiniu būdu, žurnalisto diplomą gavo 1989 m. 1990 m. studijavo politiką ir ekonomiką World Press instituto Makalesterio koledže (St. Paulas, JAV).

1979–1988 m. Lietuvos valstybinio leidyklų, poligrafijos ir knygų prekybos komiteto, Lietuvos mokslinio metodinio kultūros centro, Lietuvos valstybinio televizijos ir radijo komiteto, Lietuvos respublikinės kino filmų nuomojimo kontoros darbuotojas. 1989–1990 m. – Lietuvos Sąjūdžio savaitraščio „Atgimimas“ korespondentas. 1990–1992 m. – Aukščiausiosios Tarybos–Atkuriamojo Seimo Pirmininko atstovas spaudai.

1993 m. įkūrė pirmąjį Lietuvoje ryšių su visuomene konsultacinį centrą ir jam vadovavo iki 1996 m. lapkričio mėn. 1996–2000 m. VII Seimo narys, išrinktas Fabijoniškių rinkimų apygardoje Nr. 5. Iškėlė Tėvynės sąjunga (Lietuvos konservatoriai). Seimo Užsienio reikalų komiteto pirmininkas, Europos reikalų komiteto pirmininko pavaduotojas. Nuo 1998 m. – Tėvynės sąjungos (Lietuvos konservatorių) narys. 2001–2004 m. – viešosios įstaigos „Vertimo, dokumentacijos ir informacijos centras“ prie Vyriausybės kanceliarijos generalinis direktorius. Nuo 2004 m. IX Seimo narys.

1998–2000 m. Lietuvos ir Didžiosios Britanijos asociacijos „British chamber of Commerce“ prezidentas. Nuo 2001 m. Nacionalinės žurnalų leidėjų asociacijos prezidentas. 1999 m. apdovanotas Sausio 13-osios atminimo medaliu, 2003 m. – Lietuvos Respublikos pakvietimo į NATO atminimo ženklu.

Rodomas puslapis "http://lt.wikipedia.org../../../a/u/d/Audronius_A%C5%BEubalis_bec9.html"

Kategorija: Seimo nariai

##### Views

- Straipsnis
- Aptarimas
- Dabartinė versija

##### Paieška